stanford-oval/wikipedia huggingface dataset:
สไมล์
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "เยสเตอร์เดย์ เลิฟ" | มาอิ คูรากิ Keiya Kubota Daikō Nagato Yumeto Tsurusawa | 4:55 |
| 2. | "Mystery Hero (ミステリー ヒーロー?, Mystery Hero)" | คูรากิ Akihito Tokunaga | 4:07 |
| 3. | "Garasu no Bishō (硝子の微笑?, Smile of Glass)" | คูรากิ SHIBU Yosuke Yamashita | 4:01 |
| 4. | "Open Love" | คูรากิ Command Freaks Tesung Kim Sophia Pae Jake K | 3:23 |
| 5. | "ซาวาเกะ ไลฟ์" | คูรากิ Alaina Beaton Bobby Huff Taito | 3:20 |
| 6. | "I Like It" | คูรากิ Nanna Larsen Takashi Fukuda Makoto Wakatabe | 3:36 |
| 7. | "My Victory" | คูรากิ Seiji Motoyama Manabu Marutani Larsen | 3:33 |
| 8. | "เซเรนดิพิตี" | คูรากิ Tokunaga | 4:18 |
| 9. | "Make That Change" | คูรากิ Tokunaga | 4:26 |
| 10. | "Tell Me Why" | คูรากิ Yongshin Kim Maxx Song Casper 220 | 3:23 |
| 11. | "My Way" | คูรากิ Jake K Tesung Kim Sophia Pae Shoko Mochiyama | 4:12 |
| 12. | "Kimi e no Uta (きみへのうた?, Song for You)" | คูรากิ Sidnie Tipton Shane Pittman Nash Overstreet | 3:40 |
| ความยาวทั้งหมด: | ความยาวทั้งหมด: | ความยาวทั้งหมด: | 46:46 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "I Like It (Remix)" | คูรากิ Larsen Fukuda Wakatabe Motoyama | 3:36 |
การนำไปใช้

เยสเตอร์เดย์ เลิฟ , ซาวาเกะ ไลฟ์ : เพลงปิดอนิเมะยอดนักสืบจิ๋ว โคนัน
OPEN L♡VE : เพลงประกอบโฆษณาของบริษัท U-Can "Speak Master"
MY VICTORY : เพลงประกอบ  実業団バドミントン部
เซเรนดิพิตี้ : เพลงประกอบโฆษณาของ บริษัทรถไฟญี่ปุ่นตะวันตก (JR west) แคมเปญ Ashiata Serendipity (ญี่ปุ่น: あしたセレンディピティ)
Kimi e no uta : เพลงประกอบโฆษณา Japan Overseas Cooperation Volunteers ของ JICA
การรับรองและยอดขาย

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Japan | — | 29,716 |
ประวัติการวางจำหน่าย

| ภูมิภาค | วันที่ | รูปแบบ | ฉบับ | สังกัด | อ้างอิง |
| --- | --- | --- | --- | --- | --- |
| ญี่ปุ่น | 15 กุมภาพันธ์ พ.ศ. 2560 |  ซีดี  |  มาตรฐาน  ลิมิเต็ก  FC & Musing  | นอร์ธเทิร์นมิวสิก |  |
| ญี่ปุ่น | 22 กุมภาพันธ์ พ.ศ. 2560 |  ดิจิทัลดาวน์โหลด  |  มาตรฐาน  | นอร์ธเทิร์นมิวสิก |  |
เสียงพยัญชนะหยุด

เสียงพยัญชนะหยุด (อังกฤษ: stop consonant) หรือ เสียงพยัญชนะระเบิด (plosive consonant) เป็นเสียงพยัญชนะที่เกิดจากการปิดกั้นการไหลของอากาศในช่องปาก แล้วเปิดให้อากาศออกทางปาก อวัยวะในช่องปากจะปิดกั้นตามตำแหน่งต่าง ๆ ทำให้เกิดเสียงที่แตกต่างกัน แม้คำว่าเสียงระเบิด (plosive) กับเสียงหยุด (stop) สามารถใช้แทนกันได้ แต่ก็ไม่เหมือนกันเสียทีเดียว เสียงระเบิดคือการปิดกั้นอากาศด้วยริมฝีปากแล้วดันอากาศออก ส่วนเสียงหยุดคือการปิดกั้นแต่ไม่ดันอากาศ หรืออีกความหมายหนึ่งอาจหมายถึงเสียงพยัญชนะนาสิกที่ปล่อยอากาศทางจมูกแทน
| เสียงไม่ก้อง> คำอธิบาย | เสียงไม่ก้อง> IPA | เสียงไม่ก้อง> SAMPA | เสียงไม่ก้อง> เสียงไทย | เสียงก้อง> คำอธิบาย | เสียงก้อง> IPA | เสียงก้อง> SAMPA | เสียงก้อง> เสียงไทย |
| --- | --- | --- | --- | --- | --- | --- | --- |
| เสียงหยุด ริมฝีปาก ไม่ก้อง | [p] | [p] | [ป] | เสียงหยุด ริมฝีปาก ก้อง | [b] | [b] | [บ] |
| เสียงหยุด ริมฝีปากกับฟัน ไม่ก้อง | [p̪] | [p_d] | — | เสียงหยุด ริมฝีปากกับฟัน ก้อง | [b̪] | [b_d] | — |
| เสียงหยุด ฟัน ไม่ก้อง | [t̪] | [t_d] | — | เสียงหยุด ฟัน ก้อง | [d̪] | [d_d] | — |
| เสียงหยุด ปุ่มเหงือก ไม่ก้อง | [t] | [t] | [ต] | เสียงหยุด ปุ่มเหงือก ก้อง | [d] | [d] | [ด] |
| เสียงหยุด ปลายลิ้นม้วน ไม่ก้อง | [ʈ] | [t`] | ([ฏ]) | เสียงหยุด ปลายลิ้นม้วน ก้อง | [ɖ] | [d`] | ([ฑ]) |
| เสียงหยุด เพดานแข็ง ไม่ก้อง | [c] | [c] | [(จ)] | เสียงหยุด เพดานแข็ง ก้อง | [ɟ] | [J\] | — |
| เสียงหยุด เพดานอ่อน ไม่ก้อง | [k] | [k] | [ก] | เสียงหยุด เพดานอ่อน ก้อง | [g] | [g] | — |
| เสียงหยุด ลิ้นไก่ ไม่ก้อง | [q] | [q] | — | เสียงหยุด ลิ้นไก่ ก้อง | [ɢ] | [G\] | — |
| เสียงหยุด ลิ้นปิดกล่องเสียง | [ʡ] | [>\] | — |  |  |  |  |
| เสียงหยุด เส้นเสียง ไม่ก้อง | [ʔ] | [?] | [อ] |  |  |  |  |
เสรีภาพทางความคิด

เสรีภาพทางความคิด (อังกฤษ: Freedom of thought) คือเสรีภาพของบุคคลในการยึดถือหรือพิจารณาข้อเท็จจริง, มุมมอง, ความคิด, หรือมีอิสรภาพจากความคิดของผู้อื่น และมีความหมายคล้ายกับเสรีภาพในการแสดงออก
คำอธิบาย

การปฏิเสธเสรีภาพในทางความคิดของบุคคล เท่ากับเป็นการปฏิเสธเสรีภาพพื้นฐานที่สุดของบุคคล
หนังสืออ่านเพิ่ม

George Botterill and Peter Carruthers, ‘The Philosophy of Psychology’, Cambridge University Press (1999), p3
The Hon. Sir John Laws, ‘The Limitations of Human Rights’, [1998] P.L. Summer, Sweet & Maxwell and Contributors, p260
แหล่งข้อมูลอื่น

Freedom of Thought - Iranian Underground Art Movement
Dictionary of the History of Ideas: Academic Freedom เก็บถาวร 2006-07-21 ที่ เวย์แบ็กแมชชีน
The Beckley Foundation - a charitable trust that promotes the investigation of consciousness
www.medienhilfe.org Internationale Medienhilfe (IMH) - International organization for press freedom
The Center for Cognitive Liberty & Ethics - a network of scholars elaborating the law, policy and ethics of freedom of thought
Information about Casey Hardison เก็บถาวร 2008-05-31 ที่ เวย์แบ็กแมชชีน - the first individual in the UK to use an elaborate freedom of thought argument to challenge drug prohibition in court
John Bagnell Bury (1861-1927) A History of Freedom of Thought - E-book online (Copyright expired)
เสาแบบคลาสสิก

องค์ประกอบของเสา
1. entablature = คานเหนือเสา

2. column = เสา

3. cornice = บัวคอร์นิซ

4. frieze = ลายตกแต่ง

5. architrave หรือ epistyle = หน้ากระดานทับหลัง

6. capital = หัวเสา

7. shaft = ลำต้นเสา

8. base = ฐานเสา

9. stylobate = ฐานใต้เสา

10. stereobate = ฐานแรก
นิยามของเสาแบบต่าง ๆ ใน Encyclopédie, vol. 18
เสาแบบคลาสสิก (อังกฤษ: Classical order) เป็นลักษณะเสาโบราณของสถาปัตยกรรมแบบคลาสสิก แต่ละแบบแยกจากกันได้โดยรูปทรง ลักษณะสัดส่วน และรายละเอียดของลักษณะของเสาที่ใช้ ตั้งแต่คริสต์ศตวรรษที่ 16 เป็นต้นมา นักทฤษฎีสถาปัตยกรรมแบ่งแยกเสาแบบคลาสสิกออกเป็นห้ากลุ่ม แต่ละกลุ่มก็จะมีลักษณะของเสาที่แตกต่างกันที่ประกอบด้วยหน้ากระดานทับหลัง (architrave), แถบตกแต่ง (frieze) และบัวคอร์นิซ
การสร้างเสาแต่ละแบบก็ต่างกันออไปตั้งแต่เสาที่มีลักษณะอ้วนตันและปราศจากการตกแต่ง ไปจนเสาที่เพรียวและเต็มไปด้วยการตกแต่งอย่างงดงาม ที่แบ่งออกเป็น: เสาแบบทัสกัน (โรมัน), เสาแบบดอริก (กรีกและโรมัน), เสาแบบไอออนิก (กรีกและโรมัน), เสาแบบคอรินเทียน (กรีกและโรมัน) และเสาแบบคอมโพซิต (โรมัน) ในสมัยโบราณจะมีเพียงสามแบบ คือ ดอริก ไอออนิก และคอรินเทียนที่ประดิษฐ์ขึ้นโดยชาวกรีก ต่อมาชาวโรมันก็เพิ่มเสาทัสกันซึ่งเป็นแบบที่เรียบง่ายกว่าดอริก และแบบคอมโพซิตซึ่งมีการตกแต่งมากกว่าคอรินเทียน
คอลัมน์แบ่งออกเป็นสามส่วน: ลำตัวเสา (shaft) ฐานล่าง และ หัวเสา สิ่งก่อสร้างคลาสสิกจะมีองค์ประกอบตามแนวนอนที่รองรับด้วยเสาที่เป็นคานที่เรียกว่า เอนทาเบลเชอร์ (entablature) ซึ่งแบ่งออกเป็นสามส่วน: หน้ากระดานทับหลัง (architrave), แถบลายตกแต่ง (frieze) และบัวคอร์นิซ ความแตกต่างของเสาแบบคลาสสิกทราบได้จากลักษณะของหัวเสาที่ใช้ที่จะมีเอกลักษณ์ที่แตกต่างกันออกไป
เสาทั้งต้นและคานประกอบด้วยองค์ประกอบต่าง ๆ ตั้งแต่ฐานใต้เสา (stylobate) ซึ่งเป็นแป้นแบนที่เป็นที่ตั้งของเสาบนฐานพลินท์ (plinth) ซึ่งอาจจะเป็นสี่เหลี่ยมหรือวงกลมก็ได้ เป็นส่วนล่างสุดของฐาน ส่วนที่เหลือก็อาจจะตกแต่งด้วยบัว เช่นบัวมน (torus) หรือบัวเว้า (scotia) ที่แยกจากกันด้วยสันร่องเว้า (fillet หรือ band)
บนฐานก็จะเป็นลำต้นเสา (shaft) ที่ตั้งตามแนวดิ่ง ที่จะมีลักษณะเป็นแท่งกลมทั้งยาวและเพรียว ลำเสาบางทีก็จะมีการบากตกแต่งเป็นร่องตามแนวดิ่ง (fluting) ลำเสาตอนล่างจะใหญ่กว่าตอนบน ความแคบลงจะเริ่มตั้งแต่ขึ้นไปได้ราวหนึ่งในสามของเสา ที่ทำให้เสาดูเพรียวขึ้นกว่าความเป็นจริง
หัวเสา (capital) จะตั้งอยู่บนลำต้นเสาที่มีหน้าที่รับน้ำหนักที่กระจายลงมาบนคานลงมายังลำเสา แต่โดยทั่วไปแล้วหัวเสาจะเป็นสิ่งตกแต่งเพื่อความงดงาม หัวเสาที่ง่ายที่สุดคือหัวเสาแบบดอริกที่แบ่งออกเป็นสามส่วน คอเสา (necking) คือส่วนที่ต่อจากลำต้นเสา แต่แยกด้วยบัวหงายหัวเสา (echinus) อยู่เหนือคอเสาที่เป็นแป้นกลมที่โป่งออกมาไปเพื่อไปรับกับแป้นหัวเสา (abacus) ที่อาจจะเป็นสี่เหลี่ยมหรือวงกลมก็ได้ที่รองรับคาน
ดูเพิ่ม

สถาปัตยกรรมแบบคลาสสิก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เสาแบบต่าง ๆ
| ด ค กประวัติศาสตร์สถาปัตยกรรม |
| --- | --- |
 สถาปัตยกรรมตะวันตก/ศิลปะตะวันตก  สถาปัตยกรรมตะวันออก/ศิลปะตะวันออก 
 ประวัติศาสตร์สถาปัตยกรรม  ลำดับเหตุการณ์ในประวัติศาสตร์สถาปัตยกรรม  ประวัติศาสตร์การก่อสร้าง 
 ยุคหินใหม่  อียิปต์โบราณ  อาร์มีเนีย  คอปติก  จีน  ญี่ปุ่น  ทราวิฑ  มายา  ซูเมอร์  คลาสสิก  เมโสอเมริกา  กรีกโบราณ  โรมัน  อินคา  ซาสซานิยะห์  ไบแซนไทน์  อิสลาม  เนวารี  พุทธศาสนา  โซมาลี  ก่อนโรมาเนสก์  เปอร์เซีย  โรมาเนสก์ นอร์มัน  โรมัน-กอทิก  กอทิก  โหยสละ  วิชัยนคร  จาลุกยะตะวันตก  เรอแนซ็องส์ ปัลลาดีโอ  ออตโตมัน  บารอก  ฟื้นฟูคลาสสิก  ฟื้นฟูเรอแนซ็องส์  ฟื้นฟูกอทิก  เหตุผลนิยม  สมัยใหม่  เบาเฮาส์  บรูทัลลิสต์  หลังสมัยใหม่ 
 หัวข้อที่เกี่ยวข้อง สถาปัตยกรรมแบบอิตาลี ศาสนสถาน ส่วนประกอบของสิ่งก่อสร้าง สิ่งตกแต่ง
เสียงรัว ปุ่มเหงือก

เสียงรัว ปุ่มเหงือก (อังกฤษ: alveolar trill) เป็นเสียงพยัญชนะที่มีใช้ในหลายภาษา เช่น ภาษาไทย, ภาษาดัตช์, ภาษาสเปน, ภาษาอิตาลี, ภาษาเช็ก, ภาษากรีก, ภาษาอาหรับ, ภาษาฮินดูสตานี, ภาษาเขมร, ภาษามลายู ฯลฯ สัญลักษณ์ในชุดสัทอักษรสากลที่ใช้แทนเสียงนี้คือ ⟨r⟩ และสัญลักษณ์เอกซ์-แซมปาที่ตรงกันคือ r
บุคคลที่มีอาการลิ้นยึดจะประสบปัญหาในการออกเสียงพยัญชนะนี้
เสียงหยุด ปุ่มเหงือก ก้อง

เสียงหยุด ปุ่มเหงือก ก้อง (อังกฤษ: voiced alveolar stop) หรือ เสียงระเบิด ปุ่มเหงือก ก้อง (voiced alveolar plosive) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨d⟩ และสัญลักษณ์เอกซ์-แซมปาที่ตรงกันคือ d เสียงนี้ในภาษาไทยแทนด้วยตัวอักษร ฎ, ฑ และ ด (ในตำแหน่งพยัญชนะต้น)
เสียงลิ้นกระทบ ปุ่มเหงือก

เสียงลิ้นกระทบ ปุ่มเหงือก (อังกฤษ: Alveolar taps and flaps) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨ɾ⟩ และสัญลักษณ์เอกซ์-แซมปาที่ตรงกันคือ ɾ
เสียงนาสิก ริมฝีปาก ไม่ก้อง

เสียงเสียดแทรก ริมฝีปาก ไม่ก้อง (อังกฤษ: voiceless bilabial nasal) เป็นเสียงพยัญชนะที่มีใช้ในบางภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨m̥⟩ ซึ่งมาจากสัญลักษณ์ ⟨m⟩ ซึ่งใช้แทนเสียงนาสิก ริมฝีปาก ก้อง ประสมกับสัญลักษณ์แสดงความไม่ก้อง ส่วนสัญลักษณ์แทนเสียงในระบบเอกซ์-แซมปาคือ m_0 เสียงนี้ไม่พบในภาษาไทย
การพบในภาษาอื่น

| ภาษา | ภาษา | คำ | สัทอักษรสากล | ความหมาย |
| --- | --- | --- | --- | --- |
| พม่า | พม่า | မှာ | [m̥à] |  |
| ฝรั่งเศส | ฝรั่งเศส | prism | [pχis̪m̥] |  |
| ม้ง | ม้ง | Hmoob | [m̥ɔ̃ŋ] | ม้ง |
| ไอซ์แลนด์ | ไอซ์แลนด์ | hampur | [ˈham̥pʏr] |  |
| เวลส์ | เวลส์ | fy mhen | [və m̥ɛn] |  |
เสียงหยุด ริมฝีปาก ก้อง

เสียงหยุด ริมฝีปาก ก้อง (อังกฤษ: voiced bilabial stop) หรือ เสียงระเบิด ริมฝีปาก ก้อง (voiced bilabial plosive) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨b⟩ และสัญลักษณ์เอกซ์-แซมปาที่ตรงกันคือ b
ภาษาไทย - เสียงนี้ในภาษาไทยเขียนแทนด้วยตัวอักษร บ (ในตำแหน่งพยัญชนะต้น) เช่น บน, บ้าน
ภาษาอังกฤษ - เสียงนี้ในภาษาอังกฤษเขียนแทนด้วยตัวอักษร b เช่น boy, buy, mob
ภาษาญี่ปุ่น - แสดงด้วยตัวอักษรในแถว ば び ぶ べ และ ぼ
เสียงนาสิก เพดานแข็ง

เสียงนาสิก เพดานแข็ง (อังกฤษ: palatal nasal) เป็นเสียงพยัญชนะที่มีใช้ในหลายภาษา เช่น ภาษาโปรตุเกส, ภาษาสเปน, ภาษาฝรั่งเศส, ภาษาฮังการี, ภาษาเช็ก, ภาษาสโลวัก, ภาษาโปแลนด์, ภาษาฮินดี, ภาษาเบงกอล, ภาษาพม่า, ภาษาญัฮกุร, ภาษามลายู, ภาษาสวาฮีลี, ภาษาเกชัว เป็นต้น สัญลักษณ์ในชุดสัทอักษรสากลที่ใช้แทนเสียงนี้คือ ⟨ɲ⟩ และสัญลักษณ์เอกซ์-แซมปาที่ตรงกันคือ J
เสียงนี้เป็นเสียงเดิมของ ญ ซึ่งเป็นเสียงพูดง่าย ๆ คือ เสียง ย นาสิก หรือเสียง ย ขึ้นโพรงจมูกนั้นเอง ซึ่งปัจจุบันไม่ปรากฏในภาษาไทยมาตรฐาน แต่ยังพบได้ในภาษาไทยถิ่นอีสาน คำเมือง และภาษาถิ่นใต้บางจังหวัด การทับศัพท์จึงมักใช้ ญ ตามไปด้วย
บรรณานุกรม

Jassem, Wiktor (2003), "Polish", Journal of the International Phonetic Association, 33 (1): 103–107, doi:10.1017/S0025100303001191
Ladefoged, Peter; Maddieson, Ian (1996), The Sounds of the World's Languages, Oxford: Blackwell, ISBN 978-0-631-19815-4
Ladefoged, Peter (2005), Vowels and Consonants (2nd ed.), Blackwell
Martínez-Celdrán, Eugenio; Fernández-Planas, Ana Ma.; Carrera-Sabaté, Josefina (2003), "Castilian Spanish", Journal of the International Phonetic Association, 33 (2): 255–259, doi:10.1017/S0025100303001373
เสียงหยุด ปุ่มเหงือก ไม่ก้อง

เสียงหยุด ปุ่มเหงือก ไม่ก้อง (อังกฤษ: voiceless alveolar stop) หรือ เสียงระเบิด ปุ่มเหงือก ไม่ก้อง (voiceless alveolar plosive) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨t⟩ และสัญลักษณ์เอกซ์-แซมปาที่ตรงกันคือ t
ภาษาส่วนใหญ่มีเสียงหยุด ปุ่มเหงือก ไม่ก้อง อย่างน้อยหนึ่งแบบ ขณะที่บางภาษา (เช่น ภาษาไทย) มีการเปรียบต่างระหว่างเสียงหยุด ปุ่มเหงือก ไม่ก้อง ในแบบต่าง ๆ ส่วนภาษาที่ไม่มีเสียงนี้เลยคือภาษาฮาวาย (นอกเขตนีเฮา)
ในภาษาไทยมีหน่วยเสียงพยัญชนะหยุด เพดานอ่อน ไม่ก้อง 2 แบบ คือ
หน่วยเสียงพ่นลม /tʰ/ เขียนแทนด้วยตัวอักษร ฐ, ฑ, ฒ, ถ, ท และ ธ (ในตำแหน่งพยัญชนะต้น) เช่น ฐาน, มณฑล, เฒ่า, วัตถุ, โทน, ธง
หน่วยเสียงไม่พ่นลม /t/ ซึ่งมีหน่วยเสียงย่อย 2 หน่วย คือ
เสียงระเบิด [t] เมื่อปรากฏต้นพยางค์ เขียนแทนด้วยตัวอักษร ฏ และ ต (ในตำแหน่งพยัญชนะต้น) เช่น ปฏิบัติ, ตอบ, ตรวจ
เสียงอุบ [t̚] เมื่อปรากฏท้ายพยางค์ เขียนแทนด้วยตัวอักษรในมาตราตัวสะกดแม่กด เช่น ฉกาจ, ขัด, เชิ้ต, รถ, โกรธ, กระดาษ, รหัส, ธาตุ, เพชร, เมตร, สามารถ
เสียงหยุด ลิ้นไก่ ไม่ก้อง

เสียงหยุด ลิ้นไก่ ไม่ก้อง (อังกฤษ: voiceless uvular stop) หรือ เสียงระเบิด ลิ้นไก่ ไม่ก้อง (voiceless uvular plosive) เป็นเสียงพยัญชนะที่มีใช้ในหลายภาษา เช่น ภาษาอาหรับ, ภาษาเปอร์เซีย, ภาษาคาซัค, ภาษาอุซเบก ฯลฯ แต่ไม่ปรากฏในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ ⟨q⟩ และสัญลักษณ์เอกซ์-แซมปาที่ตรงกันคือ q เสียงนี้ออกเสียงคล้ายเสียงหยุด เพดานอ่อน ไม่ก้อง [k] แต่ดันโคนลิ้นแตะที่ลิ้นไก่แทนเพดานอ่อน การทับศัพท์เสียงนี้มักใช้ตัวอักษร ก
เสียงฟู่ของหัวใจ

| เสียงฟู่ของหัวใจ |
| --- | --- |

Auscultogram from normal and abnormal heart sounds
สาขาวิชา: Cardiology
อาการ: Whooshing
สาเหตุ: Insufficiency, regurgitation, stenosis
Mitral Valve Prolapse murmur at mitral area
Heart sounds of a 16-year-old girl diagnosed with mitral valve prolapse and mitral regurgitation. Auscultating her heart, a systolic murmur and click are heard. Recorded with the stethoscope over the mitral valve.
Mitral Valve Prolapse murmur at tricuspid area
Her heart sounds while holding her breath. Recorded with the stethoscope over the tricuspid valve.
Mitral Valve Prolapse murmur at tricuspid area after exercising
Her heart sounds during recovery after running. Recorded with the stethoscope over the tricuspid valve.
เสียงฟู่ของหัวใจ (อังกฤษ: heart murmur) คือเสียงหัวใจอย่างหนึ่งซึ่งเกิดจากการที่เลือดที่ไหลผ่านหัวใจมีการไหลปั่นป่วนมากพอที่จะเกิดเป็นเสียงให้ได้ยิน ส่วนใหญ่จะได้ยินได้ด้วยการฟังผ่านหูฟังเท่านั้น
เสียงฟู่ของหัวใจชนิดปกติ (functional murmur, physiologic murmur) คือเสียงฟู่ของหัวใจที่เกิดจากภาวะอื่นๆ ที่ไม่ได้เป็นผลจากความผิดปกติของโครงสร้างของหัวใจโดยตรง เสียงฟู่ของหัวใจชนิดปกตินี้ไม่บ่งบอกถึงอันตรายแต่อย่างใด (innocent murmur)
เสียงฟู่ของหัวใจอาจบ่งบอกความผิดปกติได้หลายอย่าง เช่น ภาวะลิ้นหัวใจตีบหรือรั่ว หรือมีการไหลของเลือดผ่านช่องทางที่ปกติแล้วไม่ควรมี (เช่น ผนังกั้นหัวใจมีช่องว่าง) เสียงฟู่เหล่านี้เรียกว่าเสียงฟู่ของหัวใจชนิดมีพยาธิสภาพ (pathologic murmur) ซึ่งควรได้รับการตรวจเพิ่มเติมโดยผู้เชี่ยวชาญ
เสียงฟู่ของหัวใจมักแบ่งออกตามระยะเวลาที่เกิดเสียงขึ้น ได้แก่ เสียงฟู่หัวใจช่วงหัวใจบีบตัว (systolic heart murmur) และเสียงฟู่หัวใจช่วงหัวใจคลาย (diastolic heart murmur) อย่างไรก็ตามก็มีเสียงฟู่หัวใจชนิดต่อเนื่อง (continuous murmurs) ซึ่งเป็นเสียงฟู่ที่ดังตลอดทั้งช่วงหัวใจบีบตัวและหัวใจคลาย และไม่สามารถจำแนกลงไปในสองกลุ่มนี้ได้
แหล่งข้อมูลอื่น

| --- | --- |
การจำแนกโรค: DICD-10: R01 ICD-9-CM: 785.2-785.3 MeSH: D006337 DiseasesDB: 29151
ทรัพยากรภายนอก: MedlinePlus: 003266
เสียงหยุด ริมฝีปาก ไม่ก้อง

เสียงหยุด ริมฝีปาก ไม่ก้อง (อังกฤษ: voiceless bilabial stop) หรือ เสียงระเบิด ริมฝีปาก ไม่ก้อง (voiceless bilabial plosive) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨p⟩ และสัญลักษณ์เอกซ์-แซมปาที่ตรงกันคือ p
ภาษาไทย - ในภาษาไทยมีหน่วยเสียงพยัญชนะหยุด ริมฝีปาก ไม่ก้อง 2 แบบ คือ
หน่วยเสียงพ่นลม /pʰ/ เขียนแทนด้วยตัวอักษร ผ, พ และ ภ (ในตำแหน่งพยัญชนะต้น) เช่น ผูกพัน, ภพ
หน่วยเสียงไม่พ่นลม /p/ ซึ่งมีหน่วยเสียงย่อย 2 หน่วย คือ
เสียงระเบิด [p] เมื่อปรากฏต้นพยางค์ เขียนแทนด้วยตัวอักษร ป (ในตำแหน่งพยัญชนะต้น) เช่น ปาก
เสียงอุบ [p̚] เมื่อปรากฏท้ายพยางค์ เขียนแทนด้วยตัวอักษรในมาตราตัวสะกดแม่กบ เช่น กรอบรูป, เทพ, เสิร์ฟ, ลาภ
ภาษาอังกฤษ - มีหน่วยเสียงพยัญชนะหยุด ริมฝีปาก ไม่ก้อง เพียงแบบเดียว โดยมีหน่วยเสียงย่อยสำคัญ 2 หน่วย คือ เสียงพ่นลม [pʰ] และเสียงไม่พ่นลม [p]
โดยเมื่อ /p/ เกิดที่ต้นพยางค์เน้น เช่นในคำ print, support เวลาออกเสียงจะมีกลุ่มลมตามออกมาด้วยเสมอ แต่หาก /p/ เกิดที่ต้นพยางค์ไม่เน้น เช่นในคำ occupant, rapid, keeper รวมทั้ง /p/ ที่เกิดในพยัญชนะควบกล้ำ โดยตามหลัง /s/ เช่นในคำ spin, sprain, suspend จะออกเสียงแบบไม่พ่นลม ส่วน /p/ ที่เกิดท้ายคำ เช่นในคำ tip, wasp, telescope ก็มักจะเป็นเสียงไม่พ่นลมเช่นกัน
ภาษาญี่ปุ่น - แสดงด้วยตัวอักษรในแถว ぱ, ぴ, ぷ, ぺ และ ぽ
พินอินในภาษาจีน เสียงพ่นลม [pʰ] จะเขียนแทนด้วยตัวอักษร p ส่วนเสียงไม่พ่นลม [p] จะเขียนแทนด้วยตัวอักษร b
เสียงหยุด เพดานอ่อน ก้อง

เสียงหยุด เพดานอ่อน ก้อง (อังกฤษ: voiced velar stop) หรือ เสียงระเบิด เพดานอ่อน ก้อง (voiced velar plosive) เป็นเสียงพยัญชนะที่มีใช้ในหลายภาษา เช่น ภาษาอังกฤษ, ภาษาฝรั่งเศส, ภาษาเยอรมัน, ภาษาตุรกี, ภาษาฮินดูสตานี, ภาษามลายู, ภาษาญี่ปุ่น ฯลฯ แต่ไม่ปรากฏในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ ⟨g⟩ (ตามหลักกำหนดให้ใช้  แบบหางเปิด แต่  แบบหางปิดก็เป็นที่ยอมรับได้) ส่วนสัญลักษณ์เอกซ์-แซมปาที่ตรงกันคือ g
เสาแสง

เสาแสงในเวลากลางคืน อ่าวเคมบริดจ์ นูนาวุต แคนาดา
เสาแสง (อังกฤษ: light pillar) เป็นชื่อเรียกปรากฏการณ์ทางแสงซึ่งเกิดขึ้นในชั้นบรรยากาศที่มีรูปแบบเป็นเส้นตรงแนวตั้งซึ่งอาจจะแผ่ขึ้นไปข้างบนหรือแผ่ลงมาข้างล่างของแหล่งกำเนิดแสงก็ได้ ปรากฏการณ์นี้เกิดจากการสะท้อนของแสงจากผลึกน้ำแข็งเล็กๆในชั้นบรรยากาศหรือก้อนเมฆ แหล่งกำเนิดแสงของปรากฏการณ์นี้มาจากดวงอาทิตย์ (โดยปกติจะเกิดเมื่ออยู่ใกล้หรือต่ำกว่าขอบฟ้า) ซึ่งหากเกิดจากดวงอาทิตย์จะเรียกปรากฏการนี้ว่าเสาแสงอาทิตย์ (sun pillar หรือ solar pillar) นอกจากดวงอาทิตย์แล้วยังสามารถเกิดจากดวงจันทร์หรือเสาไฟข้างถนนก็ได
การก่อรูป

เสาแสงเป็นปรากฏการณ์ที่เกิดจากปฏิสัมพันธ์ของแสงกับผลึกน้ำแข็งซึ่งเป็นปรากฏการณ์ในกลุ่มทรงกลด ผลึกน้ำแข็งที่ทำให้เกิดเสาแสงนั้นส่วนมากมีลักษณะแบนและเป็นรูป 6 เหลี่ยม ซึ่งมีแนวโน้มที่จะลอยตัวเรียงกันเป็นแนวดิ่งเมื่อมันตกมาตามอากาศ พื้นผิวของมันเมื่อรวมกันก็จะทำหน้าที่คล้ายกระจกขนาดใหญ่ซึ่งสะท้อนแสงจากแหล่งกำเนิดให้แผ่ขึ้นไปข้างบนหรือแผ่ลงมาข้างล่าง
รูปภาพ

เสาแสงในแคนาดา
เสาแสงสีอ่อนในนอร์ท เบย์ ออนแทรีโอ แคนาดา
เสาแสงที่เกิดจากเสาไฟเหนือมหาวิทยาลัยอลาสกาแฟร์แบงค์
เสาแสงจากพระอาทิตย์ตกใน แอริโซนา
เสาแสงอาทิตย์ใน ซานฟรานซิสโก รัฐแคลิฟอร์เนีย
เสาแสงช่วงคืนฤดูหนาวในไวโอมิง
เสาแสงระหว่างช่วงคืนฤดูหนาวมกราคมปี 2016 ในสต็อกโฮล์ม ประเทศสวีเดน
เสาแสงอาทิตย์ขนาดเล็กที่เห็นในแอนตาร์กติก
เสาแสงอาทิตย์ที่เห็นในโอไฮโอในเดือนมกราคม 2015
เสาแสงในช่วงเช้าของวันที่ 27 ธันวาคม 1993 ที่รอเชสเตอร์ (รัฐนิวยอร์ก)
ดูเพิ่ม

Pillars. Atmospheric Optics. Explanations (10 pages) and many images.
Light Pillars: An Introduction to Sun Pillars and Related Phenomena. The Weather Doctor's Weather Eyes.  Another nice explanation, all on one page
Fabulous frozen frames – Sydney Morning Herald. November 1, 2006
A Sun Pillar Over North Carolina.  NASA Astronomy Picture of the Day, 15 December 2008
ภาพแสดงการเกิดเสาแสง
เสียงหยุด เพดานอ่อน ไม่ก้อง

เสียงหยุด เพดานอ่อน ไม่ก้อง (อังกฤษ: voiceless velar stop) หรือ เสียงระเบิด เพดานอ่อน ไม่ก้อง (voiceless velar plosive) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨k⟩ และสัญลักษณ์เอกซ์-แซมปาที่ตรงกันคือ k
ในภาษาไทยมีหน่วยเสียงพยัญชนะหยุด เพดานอ่อน ไม่ก้อง 2 แบบ คือ
หน่วยเสียงพ่นลม /kʰ/ เขียนแทนด้วยตัวอักษร ข, ฃ, ค, ฅ, ฆ (ในตำแหน่งพยัญชนะต้น) เช่น ไข่, ระฆัง, ควาย
หน่วยเสียงไม่พ่นลม /k/ ซึ่งมีหน่วยเสียงย่อย 2 หน่วย ซึ่งปรากฏในลักษณะแจกแจงแบบสับหลีก ดังนี้
เสียงระเบิด [k] ปรากฏเฉพาะต้นพยางค์ เขียนแทนด้วยตัวอักษร ก (ในตำแหน่งพยัญชนะต้น) เช่น ไก่, คุกกี้, กรวด
เสียงอุบ [k̚] ปรากฏเฉพาะท้ายพยางค์ เขียนแทนด้วยตัวอักษรในมาตราตัวสะกดแม่กก เช่น หมวก, สุนัข, วรรค, เมฆ
สโมสรฟุตบอลโคปูน วอริเออร์

สโมสรฟุตบอลโคปูน วอริเออร์ (อังกฤษ: Kopoon Warrior Football Club) เป็นสโมสรฟุตบอลอาชีพในประเทศไทย ตั้งอยู่ที่หมู่บ้านโคปูน ตำบลบ้านหม้อ อำเภอพรหมบุรี จังหวัดสิงห์บุรี ก่อตั้งขึ้นใน พ.ศ. 2558 ในชื่อสโมสรฟุตบอลขุนพล โคปูน และเปลี่ยนชื่อเป็น สิงห์บุรี โคปูน ในปี พ.ศ. 2559
โดยสโมสรฟุตบอลสิงห์บุรี โคปูน เข้ามาสู่ระบบฟุตบอลลีกอาชีพ ด้วยการสร้างผลงานคว้าแชมป์ไทยลีก อเมเจอร์ ทัวร์นาเมนต์ ฤดูกาล 2559 โซนภาคกลาง และได้เลื่อนชั้นขึ้นมาแข่งขันในระดับไทยลีก 4 โซนกรุงเทพและปริมณฑล โดยหลังจากได้เลื่อนชั้นขึ้นมาเล่นในไทยลีก 4 สโมสรได้เปลี่ยนชื่อเป็น สโมสรฟุตบอลโคปูน วอริเออร์ ในฤดูกาล 2560
หลังจบฤดูกาล 2560 สโมสรประสบปัญหาทางด้านการเงิน รวมถึงการค้างค่าจ้างนักฟุตบอลและผู้ฝึกสอน ทำให้สโมสรทำการโอนสิทธิในการบริหารทีมให้กับสโมสรฟุตบอลบ้านคุณแม่ ซึ่งเป็นสโมสรในระดับไทยแลนด์ อเมเจอร์ลีก โซนภาคตะวันออกเฉียงเหนือ ให้เข้ามาเป็นผู้บริหารแทน โดยหลังจากมีการโอนสิทธิในการบริหารให้กับบ้านคุณแม่ เอฟซี สโมสรยังคงใช้ชื่อในการแข่งขันว่าโคปูน วอริเออร์ เช่นเดิม
ประวัติ

สโมสรก่อตั้งขึ้น ในปี พ.ศ. 2558 ในชื่อ สโมสรฟุตบอลขุนพล โคปูน โดยเป็นสโมสรฟุตบอลท้องถิ่นของหมู่บ้านโคปูน ในตำบลบ้านหม้อ อำเภอพรหมบุรี จังหวัดสิงห์บุรี และลงแข่งขันฟุตบอลระดับสมัครเล่นของท้องถิ่นในรายการต่างๆ
ประวัติ > ไทยลีก อเมเจอร์ ทัวร์นาเมนต์

ในปี พ.ศ. 2559 สโมสรส่งทีมสมัครเข้าร่วมการแข่งขันฟุตบอลในรายการของสมาคมฟุตบอลแห่งประเทศไทยเป็นครั้งแรก ในไทยลีก อเมเจอร์ ทัวร์นาเมนต์ ฤดูกาล 2559 โดยเปลี่ยนมาใช้ชื่อทีมว่า สิงห์บุรี โคปูน เอฟซี และได้ ชินโชติ นาทะสัน อดีตกองหน้าของสโมสรฟุตบอลธนาคารกรุงเทพและเชียงราย ยูไนเต็ด เข้ามาเป็นผู้ฝึกสอนคนแรก
โดยสโมสรฟุตบอลสิงห์บุรี โคปูน ลงแข่งขันอย่างเป็นทางการนัดแรกในวันที่ 9 มกราคม พ.ศ. 2560 ในนัดที่ชนะ สโมสรฟุตบอลราชบุรี เอ็นเอ็นเค บีพีเอฟ ยูไนเต็ด 4–0 ที่สนามฝึกฟุตบอลแห่งชาติหนองจอก โดย ธันวา เพ็ญจันทร์ คือผู้เล่นที่ยิงประตูแรกให้กับสโมสรในการแข่งขันอย่างเป็นทางการ
ในการแข่งขันรายการดังกล่าว สโมสรทำผลงานได้อย่างยอดเยี่ยม ด้วยการชนะรวด 7 นัด ก่อนจะไปพบกับสโมสรฟุตบอลมหาวิทยาลัยวงษ์ชวลิตกุล ในรอบชิงชนะเลิศ โดยการแข่งขันรอบชิงชนะเลิศ หลังจากเสมอกันในเวลาปกติ 1–1 สโมสรสามารถเอาชนะการดวลจุดโทษ ทำให้คว้าแชมป์ไปครอง และได้สิทธิเลื่อนชั้นไปแข่งขันในระดับไทยลีก 4 ซึ่งเป็นลีกอาชีพได้สำเร็จ
ประวัติ > ไทยลีก 4

หลังจากได้เลื่อนชั้นขึ้นมาแข่งในระดับลีกอาชีพ สโมสรเปลี่ยนชื่อเป็น สโมสรฟุตบอลโคปูน วอริเออร์ และได้เช่าสนามกีฬาจังหวัดพระนครศรีอยุธยา เป็นสนามเหย้าของสโมสร โดยสโมสรลงแข่งขันในไทยลีก 4 โซนกรุงเทพและปริมณฑล
โดยสโมสรลงแข่งขันในระดับลีกอาชีพเป็นนัดแรกเมื่อวันที 12 กุมภาพันธ์ พ.ศ. 2560 ในนัดที่เสมอกับโดม เอฟซี 0–0 ที่สนามกีฬากลางจังหวัดพระนครศรีอยุธยา
ผู้เล่น ฤดูกาล 2560

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ทำเนียบผู้ฝึกสอน

| ชื่อ | สัญชาติ | ตั้งแต่ | ถึง | ความสำเร็จ |
| --- | --- | --- | --- | --- |
| ชินโชติ นาทะสัน | ไทย  | มกราคม พ.ศ. 2560 | มิถุนายน พ.ศ. 2560 | ชนะเลิศ ไทยลีก อเมเจอร์ ทัวร์นาเมนต์ ภาคกลาง (เลื่อนชั้นสู่ ไทยลีก 4) |
| ธงชัย สุขโกกี | ไทย  | มิถุนายน พ.ศ. 2560 | ตุลาคม พ.ศ. 2560 |  |
สถิติ

ชนะขาดลอยมากที่สุด
สิงห์บุรี โคปูน 5–0 ม.เกษตรศาสตร์ วิทยาเขตกำแพงแสน ( ไทยลีก อเมเจอร์ ทัวร์นาเมนต์ ฤดูกาล 2559 , 18 มกราคม พ.ศ. 2560 )
แพ้ขาดลอยมากที่สุด
โคปูน วอริเออร์ 1–7 นอร์ทกรุงเทพ ( 19 มีนาคม พ.ศ. 2560 , ไทยลีก 4 ,สนามกีฬากลางจังหวัดพระนครศรีอยุธยา )
ผู้เล่นที่อายุมากที่สุดที่ได้ลงเล่นในระดับลีกอาชีพ
ประหยัด บุญญา : 37 ปี 8 เดือน 8 วัน (23 กรกฎาคม พ.ศ. 2560 โดม เอฟซี 2–1 โคปูน วอริเออร์ , สนามกีฬาธรรมศาสตร์ รังสิต ,ไทยลีก 4)
ผู้ทำประตูสูงสุดประจำฤดูกาล

ถึงวันที่ 23 ก.ค. 2560
| ฤดูกาล | ผู้ทำประตูสูงสุด | จำนวนประตู | สัญชาติ | ลีก |
| --- | --- | --- | --- | --- |
| 2559 | กฤษณะ ปานมงคล  | 5 | ไทย | ไทยลีก อเมเจอร์ ทัวร์นาเมนต์ |
| 2560 | ลูโดวิด ทาคาม  | 6 | แคเมอรูน | ไทยลีก 4 |
ความสำเร็จ

ไทยลีก อเมเจอร์ ทัวร์นาเมนต์ ( ภาคกลาง )
แชมป์ : ฤดูกาล 2559
แหล่งข้อมูลอื่น

สโมสรฟุตบอลโคปูน วอริเออร์ ที่เฟซบุ๊ก
เสียงหยุด เส้นเสียง

เสียงหยุด เส้นเสียง (อังกฤษ: glottal stop) หรือ เสียงระเบิด เส้นเสียง (glottal plosive) เป็นเสียงพยัญชนะที่มีใช้ในหลายภาษา เช่น ภาษาเยอรมัน, ภาษาอาหรับ, ภาษาพม่า, ภาษามลายู, ภาษาตากาล็อก, ภาษาตองงา, ภาษาฮาวาย เป็นต้น สัญลักษณ์ในชุดสัทอักษรสากลที่ใช้แทนเสียงนี้คือ ⟨ʔ⟩ และสัญลักษณ์เอกซ์-แซมปาที่ตรงกันคือ ?
ในภาษาไทย เสียงหยุด เส้นเสียง จะสะกดด้วยตัวอักษร อ หรือปรากฏหลังสระเสียงสั้นที่ไม่มีตัวสะกด
เสียงหยุด เพดานแข็ง ไม่ก้อง

เสียงหยุด เพดานแข็ง ไม่ก้อง (อังกฤษ: voiceless palatal stop) หรือ เสียงระเบิด เพดานแข็ง ไม่ก้อง (voiceless palatal plosive) เป็นเสียงพยัญชนะที่มีใช้ในหลายภาษา เช่น ภาษาไอริช, ภาษาบาสก์, ภาษาแอลเบเนีย, ภาษาลัตเวีย, ภาษาเขมร, ภาษาเวียดนาม เป็นต้น สัญลักษณ์ในชุดสัทอักษรสากลที่ใช้แทนเสียงนี้คือ ⟨c⟩ และสัญลักษณ์เอกซ์-แซมปาที่ตรงกันคือ c ไม่มีเสียงนี้ในภาษาไทย